Natuurfoto-kompetisie: Kyk dié asemrowend mooi foto’s! | Netwerk24
Natuurfoto-kompetisie: Kyk dié asemrowend mooi foto’s!
28 Augustus 2018 05:30
Die tyd raak min om jou foto’s in te stuur vir die jaarlikse Natuurfoto-kompetisie van Buite, die Aquila- private wildreservaat en Cameraworld. Onthou, jy het nog net tot Vrydag kans om jou foto’s in te stuur.
Die kompetisie het eindelik begin en jy kan tot Vrydag inskryf. Geen laat inskrywings sal aanvaar word nie.
’n Geselligheid sal in September in die Protea-hotel Marriott in Durbanville gehou word, waar die wenners aangewys sal word.
’n Kunswerk! Die foto van die klein witreier het die beste vertoon in swart en wit, skryf Gideon Malherbe van die Paarl.
SOET SOOS SUIKER:Die foto van Albertyn Potgieter van Uitenhage.
BLOMMETJIES EN BYTJIES: Gert Olivier van Bellville het dié foto in die Chrismar Villas-aftreeoord geneem.
SPOOKSTORIE: Die Meisho Maru-skeepswrak het Gerrit Opperman by Kaap Agulhas afgeneem.
Wat kan ek afneem?
Foto’s van enige dier, voë­ls, insekte en seelewe, plante, landskaptonele en onderwatertonele in Afrika sal in aanmerking geneem word.
Kan die foto’s in enige jaar geneem wees?
Dit moet foto’s wees wat in die afgelope 12 maande geneem is. Indien nie, sal dit nie in aan­merking vir die kompetisie kom nie.
Wie kan kiek?
Daar is ’n afdeling vir seniors en een vir juniors (gebore in 2001 en daarna). Die juniors moet hul geboortedatum by elke e-pos insluit.
Wat kan ek wen?
1. Die hoofprys vir ons senior wenner is ’n tweenag-premier- kothuissafari vir twee in die Aquila- private wildreservaat, insluitend verwelkomingsdrankies, ’n bottel wyn in die kamer, ’n private wildrit met drankies en peuselhappies, ’n uur lange spabehandeling (elk), perdritte en ’n vierwielfietssafari. Die waarde hiervan is R17 500.
2. Die tweede prys is ’n koop­bewys van Cameraworld ter waarde van R5 000.
3. Die wenner in die afdeling vir juniors kry ’n koopbewys van Cameraworld ter waarde van R5 000.
4. Die 15 finaliste (die wenners in die afdeling vir seniors en juniors ingesluit) ontvang elkeen ’n A1-grootte-skilderdoekafdruk van hul foto, geborg deur Cameraworld.
5. Elkeen van die finaliste (behalwe die wenners) kry ’n R1 000-geskenkbewys van Canal Walk, geborg deur die Aquila- private wildreservaat.
1. Stuur jou inskrywings per e-pos na myfoto@media24.comof stuur dit na myfoto@dieburger.com.
2. Die foto’s, verkieslik in .jpeg-formaat, moet 1 MB en groter wees om vir die pryse in aanmerking te kom.
3. Sê asseblief waar, wanneer en hoe laat jy die foto geneem het.
4. As daar mense op die foto is, moet hul naam en van verskaf word.
5. Moenie vergeet om jou naam, adres en telefoonnommers met elke inskrywing saam te stuur nie, want straks is jou foto die beste en dan kan ons jou nie in die hande kry nie.
6. Enige foto wat ingeskryf word, kan die prys wen, nie net dié wat in die bylae of koerant verskyn nie.
Vir die volledige reëls, stuur e-pos na myfoto@media24.com of myfoto@dieburger.com. Die reëls sal outomaties terug­gestuur word.
Meer oor: Aquila- Private Wildreservaat | Cameraworld | Buite | Natuurfoto-Kompetisie | Foto's